《踏莎行 北门外小桥坐月同沈二彦慈》
清代·梁鼎芬

浅岸平桥，淡云斜月。閒时试把西风说。豆花琐细菜花香，人生那似村居洁。

水静通魂，夜凉散发。须知今夕非虚设。江湖流转几人回，吾侪遮莫轻离别。

作者简介：（?—1918）清广东番禺人，字星海。光绪六年进士，授编修。为张之洞倚重，聘主广雅书院、钟山书院讲席。之洞推行新政，言学事惟鼎芬是任。累官署布政使。以劾袁世凯去官。卒后，清室谥文忠。